**Generalforsamling i Kolding BK den 24. september 2020 kl. 18.00**

Jeg vil gerne byde jer alle velkommen til Kolding Badminton Klubs årlige generalforsamling.

Bestyrelsen er meget glade for at se de fremmødte.

Inden vi går i gang skal vi have valgt en dirigent, og bestyrelsen peger på Mette Spanggaard.

**Formandens beretning:**

Sæson 2019/2020 blev endnu en god sæson for Kolding BK, men også en anderledes en.

Alle vores seniorhold klarede sig godt, og Morten (se seniorberetningen) vil sige mere herom.

Der har været en rigtig god stemning i hallen til holdkampene, samt der har været en del tilskuere, men der må gerne komme flere.

TAK til jer som har hjulpet til omkring senior holdkampene.

I ungdomsafdeling har vi også haft mange hold med, samt at vores ungdomsspillere deltagere i rigtig mange turneringer rundt omkring. Og det vil Philip (se ungdomsberetningen) komme nærmere ind på. Også en TAK til alle jer som hjælper til omkring ungdomsholdkampene.

Ungdomspillerne har solgt Lillebror lodder, der skal lyde en STOR TAK til de spillere som solgte deres lodder. Det betyder meget for vores økonomi, at vi kan sælge disse lodder. Til Maiken Rasmussen og Anne Wind skal der igen i år lyde en STOR TAK for det arbejde I ydre i forbindelse med Lillebror.

I forhold til Kolding Elite, så har vi i skoleåret 2019/20 haft 4 elever på Brændkjær og 11 elever på KEA (Kolding Elite Atlet ordningen). På KEA ordningen skete der 2 store forbedringer op til 2019/20 skoleåret. Munkensdam Gymnasium oprettede en elitesportsklasse, hvor der blev garanteret undervisningsfri 1 gang om ugen til morgentræningen ud over det ”lovlige fravær” til den anden træning. Kolding BK har 4 spillere i den klasse. Derudover tilbydes møbleret bolig i ”Metropolis by the Marina”, hvor der i en periode også boede to badmintonspillere.

Det var også den sæson, hvor klubben fik tilknyttet Jonas Lyskær, som fast gennemgående person på badminton morgentræningerne tirsdag og torsdag morgen. Derudover var Peter Mikkelsen tilknyttet tirsdag morgen og Steen Thomsen torsdag morgen. Dette blev foreløbigt sidste sæson for Peter Mikkelsen som har været med i adskillige år. Stor tak til Peter for hans store indsats.

Klubbens morgentrænere har deltaget i diverse trænernetværksmøder i Kolding Elite regi, mens klubbens elitekoordinator igennem året har deltaget i møder både klubnetværket (eliteklubber og Kolding Kommune) samt i en følgegruppe til KEA, som består af klubber og repræsentanter for ungdomsuddannelserne i Kolding Kommune.

Igennem Kolding BKs engagement med Kolding Kommune, stiller vi også trænere til rådighed for skolebadminton – der er badmintonundervisning i folkeskolen ifm. børnenes idrætsundervisning.  Dette arbejde kræver koordinering med kommune og de enkelte folkeskoler.

I slutningen af sæsonen fik bestyrelsen sammen med Steen Thomsen og Mads Selmer, og i samarbejde med Henning Hansen, Sporthouse udarbejdet udviklingsplan for de kommende 3 sæsoner.

Tirsdag den 3. marts 2020 blev Kolding BK kåret til Året Forening ved arrangementet Fritid idræt Award, Kolding. I samme forbindelse havde Kolding BK 6 spillere (Frederikke Østergaard, Signe Schulz Terp Nielsen, Joachim Anneberg Mikkelsen, Lærke Thomsen, Nikolaj Søgaard Rasmussen og Cathrine Wind) på scenen for at blive hædret for deres præstationer i 2019.

I marts måned måtte vi desværre også lukke KKC ned pga. COVID-19. Dette medførte aflysninger af træning, vores U13M turnering samt det sidste af seniorholdturneringen. Men jeg synes, at Kolding BK tog udfordring op med et positiv sind og fik det bedste ud af situationen. Hvor man fandt andre former, at kunne træne på.

Vi har haft 2 fællesspisning arrangementer i forbindelse med holdkampe hvor vi har været ca. 50 personer til spisning. Derudover har vi afholdt vores grillaften, som blev flyttet fra juni til august måned. Det blev en dejlig aften, hvor vi var ca. 65 personer, hvor vi fik uddelt præmier for Lillebror lotteriet.

I den kommende sæson fortsætter vi med fællesspisning, det bliver den 24. oktober 2020 her er der fælles aftensmad og den 5. december 2020 er der brunch inden de 3 hjemmekampe. I må gerne sætte kryds i kalenderen allerede nu og vi håber at vi kan gennemføre dem trods Corona.

MANGE TAK for hjælpen til arrangementsudvalget.

Jeg vil gerne sige MANGE TAK for hjælpen, til alle jer som hjælper til, ved vores turneringer, både på den ene og den anden måde. Turneringerne er rigtig vigtige, da de giver penge i klubkassen. Derfor skal vi også blive ved med at afholde dem, hvis vi får dem tildelt. I den kommende sæson skal vi afvikle 4 turneringer.

Jeg håber, at alle vores medlemmer har et OK tankkort, hvor man har valgt at støtte Kolding BK hver gang man tanker benzin/diesel. I år har vi modtaget 14.589,94 DKK fra OK, det er ca. 1.500,- DKK mere end sidste år. I den forbindelse vil jeg gerne sige en STOR TAK til Lise Wraae Silberling for den indsats hun yder i forbindelse med OK.

Jeg vil gerne opfordre alle vores medlemmer til at benytte og købe i cafeteriet. Hvis vi fremad skal have et cafeteria, er vi nødt til at støtte det og ikke selv medbringe øl og sodavand og drikke dem i omklædningsrummene. Hvis der er nogen som har nogle forslag til ændringer eller ønsker til cafeteriet, er I velkommen til at kontakte mig.

Jørgen Møllekær som har siddet i bestyrelse i de sidste par år, har valgt at udtræde af bestyrelsen pga. nye udfordringer i forbindelse med hans arbejde. Vi vil gerne sige Jørgen TAK for hans indsats i bestyrelsen.

I bestyrelsen har vi ca. holdt møde en gang om måneden ved siden af de andre udvalgsmøder, men under Coronaen i foråret havde vi ca. Skype-møde hver 14 dag.

Jeg vil gerne sige TAK til alle bestyrelsesmedlemmer for det gode samarbejde.

Jeg vil gerne sige MANGE TAK til alle dem, som hjælper til i Kolding BK. Et udvalg som vi virkelig mangler folk til, er vores sponsorudvalg. Mit håb er at der er nogen som vil melde sig og være med til at opbygge et sponsorudvalg. Hvis der er nogen som har nogle timer i overskud, som de gerne vil bruge i Kolding BK, er I velkommen til, at kontakte en fra bestyrelsen.

En særlig STOR TAK til dem der bruger deres fritid og energi på arbejdet for KBK. I gør en stor forskel og uden jeres bidrag ville Kolding BK ikke være Kolding BK.

Herfra skal der også lyde en STOR TAK til klubbens sponsorer – uden deres støtte og opbakning kan vi ikke fortsat udvikle de nye talenter samt klubben.

Vi har en unik klub, som vi i vores egne travle hverdag skal påskønne!

Vi ser frem til endnu et spændende år i Kolding BK.

På bestyrelsens vegne

Ina Thomsen

Formand Kolding Badminton Klub